РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 11

от редовното заседание чрез видеоконферентна връзка 
 на Комисия „Управление на собствеността”
към Пленума на Висшия съдебен съвет, 
проведено на 30.04.2025 г.

Днес, 30.04.2025 г., сряда, от 10,00 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ:  Стефан Гроздев 
                                                                         ЧЛЕНОВЕ: Йордан Стоев 
                                                                                             Олга Керелска
                                                                                             Огнян Дамянов 
                                                                                             Пламен Найденов
                                                                                             Боян Новански

           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Лина Грънчарова – началник отдел „Инвестиции и строителство“, Стоян Димитров – началник отдел „СФСС“ и Ганка Тулева – началник отдел „СФСП“.

-	Инвестиции и строителство:

1.ОТНОСНО: Проект на решение за възлагане на председателя на Административен съд – Пловдив да упражни правомощията си на възложител по чл. 5, ал. 2, т. 7 от ЗОП и упълномощаване да представлява Висшия съдебен съвет, в качеството му на възложител по ЗУТ, във връзка с участие на съда с проектно предложение по Приоритет 1 „Интегрирано градско развитие“ на Програма „Развитие на регионите“ /ПРР/ 2021 - 2027 г.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	1.1. ВЪЗЛАГА на дирекция „Управление на собствеността на съдебната власт“ в АВСС да включи в Инвестиционната програма на ВСС за 2025 г.  обект:   „Устойчиви мерки за енергийна ефективност, зелена и достъпна среда в сградата на Административен съд – гр. Пловдив“ по Приоритет 1 „Интегрирано градско развитие“ на ПРР 2021-2027 със сметна стойност в размер на 107 000,00 лв. с ДДС, представляща частта на собственото финансиране по проекта в размер на 5%, съгласно утвърдените условия за кандидатстване по ПРР 2021 – 2027 г., Приоритет 1. 
	1.2.ПРЕДЛАГА на Пленума на ВСС да приеме следното решение:
1. ВЪЗЛАГА на административния ръководител на Административен съд - Пловдив да упражни правомощията си на възложител по чл. 5, ал. 2, т. 7 от ЗОП във връзка с организирането, провеждането и възлагането на обществени поръчки за реализиране на обект:	„Устойчиви мерки за енергийна ефективност, зелена и достъпна среда в сградата на Административен съд – гр. Пловдив“ по Приоритет 1 „Интегрирано градско развитие“ на ПРР 2021-2027.
2. УПЪЛНОМОЩАВА административния ръководител на Административен съд – Пловдив да представлява Висшия съдебен съвет, в качеството на възложител по ЗУТ, пред съответните държавни и общински органи, експлоатационни дружества, като подава заявления, получава документи, съгласува документация и др., с право да преупълномощава служители на Административен съд – Пловдив и трети лица, във връзка с изпълнение на дейностите по  реализиране на обект „Устойчиви мерки за енергийна ефективност, зелена и достъпна среда в сградата на Административен съд – гр. Пловдив“ по Приоритет 1 „Интегрирано градско развитие“ на ПРР 2021-2027.
1.3.  ВНАСЯ предложението по т. 1.2 в следващо редовно заседание на Пленума на ВСС.
1.4. ПРЕДЛАГА на комисия „Бюджет и финанси“ към Пленума на ВСС, при приемане на решението по т. 1.2 от Пленума на Висшия  съдебен съвет,  да бъде коригиран бюджета на Административен съд – Пловдив по § 10-00 „Издръжка“ с финансови средства в размер на 2 500,00 лв., във връзка с решение по т. 6.2 от протокол № 1/18.01.2018 г. от заседание на Пленума на ВСС, за изготвяне на документация за възлагане на обществена поръчка с предмет: „Устойчиви мерки за енергийна ефективност, зелена и достъпна среда в сградата на Административен съд – гр. Пловдив“ по Приоритет 1 „Интегрирано градско развитие“ на ПРР 2021-2027. 
1.5. ИЗПРАЩА на Комисия „Бюджет и финанси“ към Пленума на Висшия съдебен съвет решението по т. 1.1, за сведение и по т. 1.4, по компетентност, след приемане на решението по т. 1.2. от Пленума на Висшия съдебен съвет. 
1.6. ИЗПРАЩА решението на административния ръководител на Административен съд – Пловдив, за сведение.

2.ОТНОСНО: Искане от ДЗЗД „ВИ БИ Инженеринг“ за изменение на цената на договор за обществена поръчка с предмет: „Проектиране и изграждане на нова съдебна сграда за нуждите на Административен съд – гр. Пазарджик, Окръжна прокуратура – гр. Пазарджик и Районна прокуратура – гр. Пазарджик.“

След проведено обсъждане,

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	2.1.ОТЛАГА вземането на решение по т. 2 от настоящия дневен ред за следващо заседание на Комисията.
	2.2. ВЪЗЛАГА на дирекция „Управление на собствеността на съдебната власт“ да подготви проект на решение за изменение решението на Пленума на Висшия съдебен съвет, прието по протокол № 3/02.02.2023 г., т. 14.

3.ОТНОСНО: Писмо от главния секретар при администрацията на Главен прокурор на Република България за определяне на представители от дирекция „Управление на собствеността на съдебната власт“ за участие в състава на комисия за избор на изпълнител на обществена поръчка с предмет: „Изготвяне на инвестиционен проект и извършване на СМР за основен ремонт и преустройство на административна сграда, находяща се в гр. София, ул. „Г. С. Раковски“ №134“.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

3.1. ОПРЕДЕЛЯ Стефка Инджова – директор на дирекция „Управление на собствеността на съдебната власт” и инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт” за редовни членове на комисия за отваряне, разглеждане и оценка на подадени оферти за обществена поръчка с предмет: „Изготвяне на инвестиционен проект и извършване на СМР за основен ремонт и преустройство на административна сграда, находяща се в гр. София, ул. „Г. С. Раковски“ № 134“.
3.2. ОПРЕДЕЛЯ инж.- арх. Мария Велинова – главен експерт-инженер в отдел „Инвестиции и строителство“, дирекция „Управление на собствеността на съдебната власт”, за резервен член на комисия за отваряне, разглеждане и оценка на подадени оферти за обществена поръчка с предмет: „Изготвяне на инвестиционен проект и извършване на СМР за основен ремонт и преустройство на административна сграда, находяща се в гр. София, ул. „Г. С. Раковски“ № 134“.
	3.3. ИЗПРАЩА решението по т. 3.1 и т. 3.2 на и.ф. Главен прокурор на република България на разпореждане.

4.ОТНОСНО: Писмо от главния секретар при администрацията на Главен прокурор на Република България за определяне на представители от дирекция „Управление на собствеността на съдебната власт“ за участие в състава на комисия за избор на изпълнител на обществена поръчка с предмет: „Извършване на строителни и монтажни работи за промяна на предназначението на съществуващи сгради за хотел в административни сгради, пристрояване на асансьори и противопожарни стълбища към сградите, намиращи се в поземлен имот с идентификатор 68134.4333.1256, кв. 503, УПИ I – за административна сграда и трафопост, местност „кв. Овча Купел“, гр. София“.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

4.1. ОПРЕДЕЛЯ Стефка Инджова – директор на дирекция „Управление на собствеността на съдебната власт” и инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт” за редовни членове на комисия за отваряне, разглеждане и оценка на подадени оферти за обществена поръчка с предмет: „Извършване на строителни и монтажни работи за промяна на предназначението на съществуващи сгради за хотел в административни сгради, пристрояване на асансьори и противопожарни стълбища към сградите, намиращи се в поземлен имот с идентификатор 68134.4333.1256, кв. 503, УПИ I – за административна сграда и трафопост, местност „кв. Овча Купел“, гр. София“.
4.2. ОПРЕДЕЛЯ инж. - арх.Мария Велинова  – главен експерт – инженер в отдел „Инвестиции и строителство“, дирекция „Управление на собствеността на съдебната власт”, за резервен член на комисия за отваряне, разглеждане и оценка на подадени оферти за обществена поръчка с предмет: „Извършване на строителни и монтажни работи за промяна на предназначението на съществуващи сгради за хотел в административни сгради, пристрояване на асансьори и противопожарни стълбища към сградите, намиращи се в поземлен имот с идентификатор 68134.4333.1256, кв. 503, УПИ I – за административна сграда и трафопост, местност „кв. Овча Купел“, гр. София“.
	4.3. ИЗПРАЩА решението по т. 4.1 и т. 4.2 на и.ф. Главен прокурор на република България на разпореждане.

-	Текущи ремонти:

5.ОТНОСНО: Писмо от административния ръководител на Районен съд - Своге с искане за осигуряване на средства за авариен ремонт на покрива на помещението на главното разпределително табло на сградата.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

5.1.ПРИЕМА за необходимо и целесъобразно извършването на авариен ремонт на покрива на помещението, в което се намира главното разпределително табло на сградата на съда, находяща се в гр. Своге, ул. „Ал. Вутимски“ № 9 на стойност 12 487,20 лв. с ДДС, съгласно представена от административния ръководител на РС – Своге икономически най-изгодна оферта.

Мотиви: Извършването на аварийния ремонт на покрива на помещението, в което се намира главното разпределително табло на сградата на съда е необходим с цел постигане на по - голяма безопасност, възстановяване на експлоатационното състояние на помещението, постигане на безопасна работна среда за служителите и привеждане на помещението в съответствие с изискванията на Закона за здравословни и безопасни условия на труд и Наредба № 7 от 23.09.1999 г. за минималните изисквания за здравословни и безопасни условия на труд на работните места и при използване на работното оборудване.

Справка за отпуснатите средства на РС – Своге 
за периода 2020 г. – 2025 г.

година	Корекция на бюджета на ОСВ за извършване на текущ ремонт	Вид на текущия ремонт	
2020	0,00 лв.	Няма	
2021	0,00 лв.	Няма	
2022	0,00 лв.	Няма	
2023	0,00 лв.	Няма	
2024	0,00 лв.	Няма	
2025	25 543,00 лв.	Заявени за 2025г.
Ремонт на паркинга на Съдебна палата Своге
Средствата не са осигурени на основание решение по т.4 от протокол №1 от 08.01.2025 г. на КУС към Пленума на ВСС.	
	38 845,00 лв.	Заявени за 2025г.
Изграждане на ново покритие на площадката на главен вход и на тротоарна пътека вдясно от сградата, ремонт на покрива на помещението в което се намира главното разпределително табло на сградата, на входната площадка
Средствата не са осигурени на основание решение по т.4 от протокол №1 от 08.01.2025 г. на КУС към Пленума на ВСС.	
5.2.ИЗПРАЩА решението на Комисия „Бюджет и финанси“ към Пленума на ВСС, за произнасяне по компетентност във връзка с осигуряването на финансови средства в размер на 12 487,20 лв. с ДДС за авариен ремонт на покрива на помещението, в което се намира главното разпределително табло на сградата на РС – Своге, нахоща се в гр. Своге, ул. „Ал. Вутимски“ № 9.
5.3. ИЗПРАЩА решението на административния ръководител на РС – Своге, за сведение.

6.ОТНОСНО: Писмо от административния ръководител на Софийски районен съд с искане за осигуряване на средства за изграждане на сигнализация от съществуващия контролно сигнален клапан (КСК) на спринклерната инсталация в сградата на бул. „Ген. М. Д. Скобелев“ № 23, гр. София.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

6.1.ПРИЕМА за необходимо и целесъобразно изграждането на сигнализация от съществуващия контролно - сигнален клапан (КСК) на спринклерната инсталация в сградата на бул. „Ген. М. Д. Скобелев“ № 23, гр. София на стойност 2 951,76 лв. с ДДС, съгласно предоставената оферта от административния ръководител на Софийски районен съд.

Мотиви: Изграждането на сигнализация от съществуващия контролно сигнален клапан (КСК) на спринклерната инсталация в сградата на бул. „Ген. М. Д. Скобелев“ № 23, гр. София е необходимо с цел постигане на пожарна безопасност на сградата и осигуряване на изисканата сигнализация в съответствие с нормативните изисквания и разпорежданията от служители 04 РС ПБЗН след извършена проверка на място на 08.11.2024 г. Ремонтът няма авариен или неотложен характер, съгласно §1 на Допълнителните разпоредби на Правила за планирането, осигуряването на средства и извършването на текущ ремонт на сградния фонд на съдебната власт (Правилата).

Справка за отпуснатите средства на СРС – Наказателно отделение 
(сградата в гр. София, р-н "Триадица", бул. "Ген. М. Д. Скобелев" № 23) 
за периода 2020 г. – 2025 г.

година	Корекция на бюджета на ОСВ за извършване на текущ ремонт	Вид на текущия ремонт	
2020	9 623,80 лв.	Разширение на системата за сигурност - контрол на 8 бр. камери и микрофони на 3 етаж, достъп на 3-ти етаж, камера и микрофон в стая 126.	
2021	0,00 лв.	Няма	
2022	5 136,00 лв.	Хидроизолиране на делатационните фуги	
2023	0,00 лв.	Няма	
2024	0,00 лв.	Няма	
2025	38 568,00 лв.	Заявени за 2025г.
Ремонт на 700 м2 покрив на четвърто ниво
Средствата не са осигурени на основание решение по т.4 от протокол №1 от 08.01.2025 г. на КУС към ПВСС.	
6.2. ВЪЗЛАГА на дирекция „Управление на собствеността на съдебната власт“ при администрацията на Висшия съдебен съвет, искане вх. № ВСС – 6439/21.03.2025 г. от административния ръководител на Софийски районен съд на стойност 2 951,76 лв. с ДДС за изграждането на сигнализация от съществуващия контролно - сигнален клапан (КСК) на спринклерната инсталация в сградата на бул. „Ген. М. Д. Скобелев“ № 23, гр. София да бъде приобщено към исканията на административните ръководители на органите на съдебна власт, подадени по реда на чл. 5 от Правила за планирането, осигуряването на средства и извършването на текущ ремонт на сградния фонд на съдебната власт за обобщаване и включване в проекта за разпределение на средствата за планирани текущи ремонти през 2025 г.
6.3. ИЗПРАЩА решението на комисия „Бюджет и финанси“ към Пленума на ВСС и на административния ръководител на Софийски районен съд, за сведение.

7.ОТНОСНО: Писмо от административния ръководител на Окръжен съд - Русе с искане за осигуряване на средства за означаване на обособената зона за сигурност, определена с Протокол за извършено охранително обследване на сградата на Съдебна палата – Русе, чрез поставяне на табели и маркировка.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

7.1.ПРИЕМА за необходимо и целесъобразно да бъдат поставени табели и маркировка за обозначаване на зона за сигурност около сградата на Съдебна палата - Русе, съгласно Заповед № 76/19.02.2025 г. на административния ръководител на ОС - Русе, становище от Областна дирекция на МВР – Русе рег. № ВСС-5813/05.03.2025 г. и съгласувана схема – проект, на стойност                 17 181,60 лв. с ДДС, съгласно предоставената икономически най-изгодна оферта от административния ръководител на Окръжен съд – Русе.

Справка за отпуснатите средства на ОС – Русе
за периода 2020 г. – 2025 г.

година	Корекция на бюджета на ОСВ за извършване на текущ ремонт	Вид на текущия ремонт	
2020	93 030,00 лв.	Ремонтни работи по стени и тавани в коридори и зали - изкърпване, шпакловане, боядисване.	
	20 538,00 лв.	Подмяна на дограми по коридори и зали №7 и 13	
2021	93 030,00 лв.	Ремонтни работи по стени и тавани в коридори и зали - изкърпване, шпакловане, боядисване.	
2022	0,00 лв.	Няма	
2023	0,00 лв.	Няма	
2024	0,00 лв.	Няма	
2025	42 770,00 лв.	Заявени за 2025 г.
Подмяна на 13 броя дограми:
- Етаж 3, западно полукрило - 4 бр.
- Етаж 2, западно полукрило - 2 бр.
- Етаж 1, източно полукрило - 2 бр.
- Етаж 1, западно полукрило - 2 бр.
- Сутерен, тоалетна за граждани - 3 бр.
Средствата не са осигурени на основание решение по т.4 от протокол №1 от 08.01.2025 г. на КУС към Пленума на ВСС.	
	44 480,00 лв.	Заявени за 2025 г.
Подмяна на външни дограми:
- Стълбище източно полукрило - 10 бр. метални
- Стълбище западно полукрило - 10 бр. метални
- Централно фоайе, стълбище 1 - 2 етаж - 14 бр. метални и 6 бр. оберлихт
- Централно фоайе, стълбище 2 - 3 етаж - 28 бр. метални и 6 бр. оберлихт
- Витражи в централно фоайе - 11 бр. метални и 11 бр. оберлихт
- Витраж мраморна зала - 11 бр. метални
Средствата не са осигурени на основание решение по т.4 от протокол №1 от 08.01.2025 г. на КУС към Пленума на ВСС.	
	103 948,00 лв.	Заявени за 2025 г.
Ремонтни работи по коридорите на съда - премахване на компрометирана мазилка, измазване, шпакловане и боядисване на стени и тавани 
Средствата не са осигурени на основание решение по т.4 от протокол №1 от 08.01.2025 г. на КУС към Пленума на ВСС.	
	42 674,00 лв.	Подмяна на захранващия водопровод
Средствата са осигурени на основание решение по т.2 от протокол №11 от 24.04.2025 г. на Пленума на ВСС.	

7.2.ВЪЗЛАГА на дирекция „Управление на собствеността на съдебната власт“ при администрацията на Висшия съдебен съвет, искане рег. № ВСС – 11998/08.04.2025 г. за поставянето на табели и маркировка за обозначаване на зона за сигурност на Съдебна палата – Русе да бъде приобщено към исканията на административните ръководители на органите на съдебна власт, подадени по реда на чл.5 от Правила за планирането, осигуряването на средства и извършването на текущ ремонт на сградния фонд на съдебната власт за обобщаване и включване в проекта за разпределение на средствата за планирани текущи ремонти през 2025 г. 
7.3.ИЗПРАЩА решението на комисия „Бюджет и финанси“ към Пленума на ВСС и на административния ръководител на Окръжен съд – Русе, за сведение.

-	Управление на собствеността:

8.ОТНОСНО: Проект на решение за разпределение на ползването на помещенията в Съдебна палата, находяща се в гр. Русе, ул. „Александровска“ № 57.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

8.1.   ПРЕДЛАГА на Пленума на ВСС да вземе следното решение:
1. РАЗПРЕДЕЛЯ ползването на помещенията в административна сграда, находяща се в гр. Русе, ул. „Александровска“ № 57, както следва: 
За нуждите на Окръжен съд – Русе:
Сутерен:
1.	Помещение котелно - 125 кв.м.;
2.	Помещение с резервоари за гориво за локална парна инсталация - 126 кв.м.;
3.	Работилница - 29 кв.м.;
4.	Дърводелска работилница - 27 кв.м.;
5.	Архив/западно полукрило/ - 7 кв.м.;
6.	Архив/западно полукрило/ - 8 кв.м.;
7.	Работна зала /западно полукрило/ - 50 кв.м.

     Първи етаж:
1.	Стая № 3 - АТЦ /телефонна централа/ - 20 кв.м.;
2.	Стая № 33 - управител сграда - 7 кв.м.;
3.	Стая шофьор - 9 кв.м.;
4.	Работно помещение – приспособено за център по медиация - разделено на две – помещение за съдебен служител – координатор в центъра по медиация и помещение за медиация - 23 кв.м.;
5.	Стая № 14 - Бюро призовки - обща служба на окръжен и районен съд - 47кв.м.;
6.	Стая № 37 - Синя стая /западно полукрило/ - 17 кв.м.
7.	Работно помещение - ел. табло/западно полукрило/ - 9 кв.м.;
8.	Работно помещение - ел. табло/източно полукрило/ - 14 кв.м.;
9.	Помещение за хигиенисти - 4 кв.м.

Втори етаж:
1.	Стая № 14 - кабинет на окръжен съдия – 18 кв.м.;
2.	Стая № 15 - кабинет на младши съдия – 18 кв.м.;
3.	Стая № 16 - кабинет на окръжен съдия – 26 кв.м.;
4.	Стая № 17 - кабинет на окръжен съдия – 25 кв.м.;
5.	Стая № 18 - кабинет на окръжен съдия – 24 кв.м.;
6.	Съдебна зала № 7 – 80 кв.м.;
7.	Стая № 20 - кабинет на окръжен съдия – 20 кв.м.;
8.	Стая № 21 - кабинет на окръжен съдия – 23 кв.м.;
9.	Съдебна зала № 12 – 69 кв.м.;
10.	 Стая № 34 – съдебни секретари - 18 кв.м.;
11.	Стая № 35 - съдебни секретари – 35 кв.м.;
12.	Стая № 36 - съдебни секретари – 34 кв.м.;
13.	Стая № 38 - счетоводител – 7 кв.м.;
14.	Стая № 38а - системен администратор – 19 кв.м.;
15.	Стая № 39 - главен счетоводител – 11 кв.м.;
16.	Заседателна зала – мраморна - № 6 – 195 кв.м.;
17.	 Помещение склад – 4 кв.м.;
18.	Стая № 37 – работно помещение /ед. табло/ - 14 кв.м.

Трети етаж:
1.	Съдебна зала № 13 - 33 кв.м.;
2.	Стая № 15 - кабинет на окръжен съдия - 18 кв.м.;
3.	Стая № 16 - кабинет на окръжен съдия - 18 кв.м.;
4.	Стая № 17 - кабинет на окръжен съдия - 21 кв.м.;
5.	Съдебна зала № 8 - 79 кв.м.;
6.	Стая № 18 - съдебен администратор и административен секретар – 25кв.м.; 
7.	Съдебна зала № 9 - 78 кв.м.;
8.	Стая № 19 - кабинет на окръжен съдия - 22 кв.м.;
9.	Стая № 20 - кабинет на окръжен съдия - 17 кв.м.;
10.	 Стая № 21 - кабинет на окръжен съдия - 18 кв.м.;
11.	 Стая № 22 - кабинет на окръжен съдия - 13 кв.м.;
12.	 Стая № 23 - кабинет на адм. ръководител на ОС - Русе - 26 кв.м.;
13.	 Стая № 24 - кабинет на зам. адм. ръководител на ОС - Русе - 20 кв.м.;
14.	 Стая № 25 - кабинет на окръжен съдия - 19 кв.м.;
15.	 Стая № 26 - кабинет на окръжен съдия - 19 кв.м.;
16.	 Стая № 27 - кабинет на окръжен съдия - 19 кв.м.;
17.	 Стая № 28 - кабинет на окръжен съдия - 17 кв.м.;
18.	 Стая № 29 - кабинет на съдебни помощници - 18 кв.м.;
19.	 Стая № 30 - кабинет на зам. адм. ръководител на ОС - Русе - 19 кв.м.;
20.	 Стая № 31 - деловодство - 69 кв.м.;
21.	 Стая № 32 - служител връзки с обществеността - 19 кв.м.;
22.	 Стая № 33 - регистратура и фирмено отделение - 35 кв.м.;
23.	 Стая № 34 - архив - 34 кв.м.;
24.	 Помещение склад - 4 кв.м.;
25.	 Стая за отдих и хранене – 20 кв.м.

Тавански етаж:
1.	Архив/източно полукрило/ - 26 кв.м.;
2.	Архив/източно полукрило/ - 26 кв.м.;
3.	Архив главен счетоводител/източно полукрило/ - 25 кв.м.;
4.	Архив счетоводител/източно полукрило/ - 26 кв.м.;
5.	Склад веществени доказателства/източно полукрило/ - 25 кв.м.;
6.	Склад системен администратор/източно полукрило/ - 26 кв.м.; 
7.	 Регистратура класифицирана информация/източно полукрило/ -                 26 кв.м.; 
8.	 Архив/западно полукрило/ - 26 кв.м.;
9.  Архив/западно полукрило/ - 22 кв.м.;
10. Архив фирмено отделение/западно полукрило/ - 71 кв.м.;
11. Архив фирмено отделение/западно полукрило/ - 28 кв.м.;
12. Склад материали /западно полукрило/ - 26 кв.м.
13. Информационен център/източно полукрило/ - 43 кв.м.;
14. Конферентна зала/източно полукрило/ - 131 кв.м.;

За нуждите на Районен съд – Русе: 
Сутерен:
1.	Архив /източно полукрило/ - 104 кв.м. ;
2.	Архив /източно полукрило/ - 28 кв.м.;
3.	Архив/западно полукрило/ - 7 кв.м.;
4.	Архив /западно полукрило/ - 7 кв.м.;
5.	Архив /западно полукрило/ - 6 кв.м.;
6.	Склад/източно полукрило/ - 18 кв.м.;
7.	Архив и склад - 128 кв.м.

Първи етаж:
1.	Съдебна зала № 10 - 33 кв.м.;
2.	Стая № 2 - съдебни секретари - 36 кв.м.;
3.	Стая № 4 - съдебни секретари – 21 кв.м.;
4.	Стая № 5 - съдия изпълнител - 21 кв.м.;
5.	Стая № 6 - съдия изпълнител - 18 кв.м.;
6.	Стая № 7 - касиер /СИС/ – 18 кв.м.;
7.	Стая № 8 - деловодство /СИС/ - 40 кв.м.;
8.	Стая № 9 - кабинет ръководител ДСИ - 19 кв.м. ;
9.	Стая № 10 - съдия изпълнител - 20 кв.м.;
10.	 Стая № 11 - съдебни секретари - 27 кв.м.;
11.	 Стая № 12 -  съдебни секретари - 16 кв.м.;	
12.	 Стая № 13 - стая за отдих и хранене - 18 кв.м.;
13.	 Стая № 15 - съдебни секретари - 24 кв.м.;
14.	 Съдебна зала № 3 - 51 кв.м.;
15.	 Стая №19 - архив - 48 кв.м.;
16.	 Стая № 20 - съдебен администратор и административен секретар - 18 кв.м.;
17.	 Стая № 21 - главен счетоводител - 13 кв.м.;
18.	 Стая № 22 - съдебни секретари - 26 кв.м.;
19.	 Стая № 23 - кабинет районен съдия - 20 кв.м.;
20.	 Стая № 24 - кабинет районен съдия - 19 кв.м.;
21.	 Стая № 25 - кабинет районен съдия - 19 кв.м.;
22.	 Стая № 26 - кабинет районен съдия - 19 кв.м.;
23.	 Стая № 27 - регистратура - 16 кв.м.;
24.	 Съдебна зала № 2 - 39 кв.м.;
25.	 Съдебна зала № 11 - 40 кв.м.;
26.	 Стая № 30 - Бюро съдимост - 35 кв.м.;
27.	 Стая № 31 - съдебни секретари - 34 кв.м.;
28.	 Стая № 32 - деловодство - 98 кв.м.;
29.	 Стая № 34 - системен администратор - 11 кв.м.;
30.	 Стая № 35 - съдебни секретари - 11 кв.м.;
31.	 Стая № 36 - счетоводство - 9 кв.м.;
32.	 Съдебна зала № 1 – 83 кв.м.

Втори етаж:
1.	Съдебна зала № 5 - 83 кв.м.;
2.	Стая № 22 - кабинет на районен съдия – 29 кв.м.;
3.	Стая № 23 - кабинет на районен съдия - 19 кв.м.;
4.	Стая № 24 - кабинет на зам. адм. ръководител - 18 кв.м.;
5.	Стая № 25 - кабинет на районен съдия - 13 кв.м.;
6.	Стая № 26 - кабинет на адм. ръководител - 26 кв.м.;
7.	Стая № 27 - кабинет на районен съдия - 20 кв.м.;
8.	Стая № 28 - кабинет на районен съдия - 19 кв.м.;
9.	Стая № 29 - кабинет на районен съдия - 19 кв.м.;
10.	Стая № 30 - кабинет на районен съдия - 19 кв.м.;
11.	Стая № 31 - кабинет на районен съдия - 17 кв.м.;
12.	Стая № 32 - кабинет на районен съдия - 18 кв.м.;
13.	Стая № 33 - кабинет на районен съдия - 19 кв.м.;
14.	Съдебна зала № 4 - 81 кв.м.

Тавански етаж:
1.	Архив главен счетоводител/източно полукрило/ - 52 кв.м.;
2.	Склад системен администратор/източно полукрило/ - 23 кв.м.;
3.	Регистратура класифицирана информация/източно полукрило/-                24 кв.м.

За нуждите на Окръжна прокуратура – Русе:
     Трети етаж:
1.	Стая № 4 - съдебен администратор, административен секретар счетоводство - 36 кв.м.;
2.	Стая № 5 - деловодство - 42 кв.м.;
3.	Стая № 6 - кабинет на зам. адм. ръководител на ОП - Русе - 19 кв.м.;
4.	Стая № 7 - деловодство и прокурорски помощници - 39 кв.м.;
5.	Стая № 8 - кабинет на прокурор - 18 кв.м.;
6.	Стая № 9 - кабинет на прокурор - 19 кв.м.;
7.	Стая № 10 - кабинет на прокурор - 19 кв.м.;
8.	Стая № 11 - кабинет на прокурор - 19 кв.м.;
9.	Стая № 12 - кабинет на зам. адм. ръководител - 20 кв.м.; 
10.	 Стая № 13 - кабинет на адм. ръководител - 28 кв.м.;
11.	 Стая № 14 - кабинет на прокурор - 16 кв.м.;
12.	 Помещение склад и ксерокопиране - 6 кв.м.;
13.	 Заседателна зала/западно полукрило/ - 42 кв.м.

Тавански етаж:
1.	Архив/западно полукрило/ - 26 кв.м.;
2.	 Регистратура класифицирана информация/западно полукрило/ - 25 кв.м.;  
3.	Архив/западно полукрило/ - 26 кв.м.;
4. Учрежденски архив/западно полукрило/ - 26 кв.м.;
5. Склад веществени доказателства/западно полукълбо/ - 20 кв.м.
6. Работно помещение /западно полукрило/ - 19 кв.м.;
7. Склад материали /западно полукрило/ - 26 кв.м.;

За нуждите на Районна прокуратура – Русе: 
Втори етаж:
1.	Стая № 1 - деловодство - 33 кв.м. ;
2.	Стая № 2 - деловодство -36 кв.м.;
3.	Стая № 3 - деловодство - 43 кв.м.;
4.	Стая № 4 - кабинет на прокурор - 19 кв.м.;
5.	Стая № 5 - кабинет на прокурор - 19 кв.м.;
6.	Стая № 6 - кабинет на прокурор - 20 кв.м.;
7.	Стая № 7 - кабинет на зам. адм. ръководител - 18 кв.м.; 
8.	Стая № 8 - кабинет на прокурор - 19 кв.м.;
9.	Стая № 9 - кабинет на прокурор - 19 кв.м.;
10.	Стая № 10 - кабинет на прокурор - 19 кв.м.;
11.	Стая № 11 - кабинет на прокурор - 20 кв.м.;
12.	Стая № 12 - кабинет на адм. ръководител на РП - Русе - 27 кв.м.;
13.	Стая № 13 - кабинет на зам. адм. ръководител - 16 кв.м.;
14.	Стая № 41 - съдебен администратор и административен секретар - 20 кв.м.;
15.	Стая № 41а - кабинет на прокурор - 19 кв.м.;
16.	Стая № 42 - технически персонал - 9 кв.м.;
17.	Помещение склад и ксерокопиране - 6 кв.м.

Тавански етаж:
1.	Архив/западно полукрило/ - 50 кв.м.;
2.	Архив/западно полукрило/ - 26 кв.м.; 
3.	Архив/западно полукрило/ - 26 кв.м.; 
4.	Архив/западно полукрило/ - 26 кв.м.

За изпълнение на функциите на ОЗ „Охрана – Русе“ при ГД „Охрана“ се ползват:
Сутерен:
1.	Деловодство - 19 кв.м.;
2.	Кабинет - началник - 20 кв.м.;
3.	Оперативен център - 20 кв.м.;
4.	Кабинет  - зам. началник - 20 кв.м.;
5.	Общо помещение - 60 кв.м.;
6.	Заседателна зала - 20 кв.м.;
7.	Сектор за временен престой и изолация на задържани принудително доведени лица - 6 кв.м.

Забележка: В източното полукрило на сградата, находяща се в                    гр. Русе, ул. „Александровска“ № 57, стопанисвана от административния ръководител на ОС – Русе съгласно решение по т. 22-V.2 от протокол               № 6/16.02.2017 г. на Пленума на ВСС, 18 /осемнадесет/ броя помещения се ползват от Областен съвет за сигурност – Русе към Областна администрация на област Русе.
2. ОТМЕНЯ решение по т. 69 от протокол № 31/23.07.2024 г. на Съдийската колегия на ВСС, изпълняваща функциите на ВСС, съгласно                  § 23, ал. 2 от ПЗР на ЗИД на КРБ /обн. ДВ, бр. 106/22.12.2023 г./.
3. ИЗПРАЩА решението на административния ръководител на Окръжен съд – Русе, за сведение и изпълнение и на и.ф. Главен прокурор на Република България, на разпореждане.
8.2. ВЪЗЛАГА на дирекция „Управление на собствеността на съдебната власт“ към АВСС, да изпрати писмо до административния  ръководител на Окръжен съд – Русе, за предоставяне на информация за предприети действия, свързани с преграждането на подстъпа в задния двор на сградата, находяща се гр. Русе, ул. „Александровска“ № 57.
8.3. ВНАСЯ предложението по т. 8.1, като редовна точка в следващото заседание на Пленума на ВСС.

9.ОТНОСНО: Писмо от „Карлово Пропърти“ ООД за продължаване на Договор за наем рег. № ВСС - 10024/22.07.2024 г., сключен между дружеството и ВСС, за временно и възмездно ползване на недвижим имот, находящ се в  гр. Карлово, за нуждите на Районен съд – Карлово.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

9.1. ПРИЕМА за необходимо и целесъобразно да бъде продължен срока на договор за наем рег. № ВСС - 10024/22.07.2024 г., сключен между „Карлово Пропърти“ ООД и Съдийската колегия на ВСС, изпълняваща функциите на ВСС, съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.) и допълнително споразумение към него рег. № ВСС - 10024/10.12.2024 г., за нуждите на Районен съд - Карлово, с 1 /една/ година, считано от 11.03.2025 г.
	9.2. ОТПРАВЯ покана до г-жа Надежда Николова в качеството й на управител на „Карлово Пропърти“ ООД, за вземане на участие в следващо заседание на комисия „Управление на собствеността“, към Пленума на ВСС, което ще се проведе на 14.05.2025 г., с оглед възможностите за преразглеждане на предложената наемна цена.

10.ОТНОСНО: Проект на решение за възлагане на стопанисване на част от недвижим имот – публична държавна собственост, находящ се в гр. Перник, пл. „Св. Иван Рилски“ № 1 на административния ръководител на Окръжен съд - Перник.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	10.1.ПРЕДЛАГА на Пленума на Висшия съдебен съвет да приеме следното решение:
	1.ВЪЗЛАГА на административния ръководител на Окръжен съд – Перник стопанисването на имот - публична държавна собственост, представляващ самостоятелен обект с ид. 55871.502.602.1.9 по КККР на гр. Перник, с адрес гр. Перник, пл. „Св. Иван Рилски“ № 1, актуван с АПДС № 4573/05.04.2023 г.
	2.ИЗПРАЩА решението на административния ръководител на Окръжен съд – Перник, за сведение и изпълнение и на административния ръководител на Районен съд – Перник, за сведение.
	10.2.ВНАСЯ предложението като редовна точка в следващо редовно заседание на Пленума на ВСС.

11.ОТНОСНО: Проект на решение за упълномощаване представляващия Висшия съдебен съвет, да изрази становище пред областния управител на област Стара Загора, относно отпаднала необходимост за ВСС от имот - частна държавна собственост, находящ се в гр. Чирпан.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	11.1.ПРИЕМА, че имот - частна държавна собственост, представляващ ведомствен апартамент, находящ се в гр. Чирпан, ул. „Михаил Кочев“ № 5, вх. 13, ап. 38, в управление на ВСС, е с отпаднала необходимост за нуждите на съдебната власт.
	11.2.ПРЕДЛАГА на Пленума на ВСС да приеме следното решение:
1. УПЪЛНОМОЩАВА представляващия Висшия съдебен съвет, на основание чл. 17, ал. 2 от ЗДС, да изрази становище пред областния управител на област Стара Загора, относно отнемане правата на управление на ВСС, на имот - частна държавна собственост, представляващ ведомствен апартамент, находящ се в гр. Чирпан, ул. „Михаил Кочев“ № 5, вх. 13, ап. 38, поради отпаднала необходимост за съдебната власт.
	11.3.ВНАСЯ решението по т. 11.2 в следващо редовно заседание на Пленума на ВСС.

12.ОТНОСНО: Писмо от община Царево за учредяване на безвъзмездно право на строеж на ВСС в гр. Царево.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

12.1.ПРИЕМА,  че не са налице основания за оспорване на Заповед               № РД-01-193/22.04.2025 г. на кмета на община Царево за учредяване на безвъзмездно право на строеж на ВСС върху поземлен имот с идентификатор 48619.502.605 по КК на гр. Царево, актуван с АЧОС № 1298/15.01.2010 г., по реда на Административнопроцесуалния кодекс.

13.ОТНОСНО: Писмо от РС – Лом за обособяване на служебен паркинг в пространството пред Съдебната палата,  находяща се в гр. Лом, пл. „Свобода“ № 8, за нуждите на органите на съдебната власт.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

13.1. ВЪЗЛАГА на дирекция „Управление на собствеността на съдебната власт“ към АВСС, да изпрати писмо до кмета на Община Лом, с копие до административния ръководител на Районен съд – Лом, относно възможността за обособяване на служебен паркинг в пространството пред Съдебната палата, находяща се в гр. Лом, пл. „Свобода“ № 8, за нуждите на органите на съдебната власт, което да бъде предоставено за подпис на представляващия ВСС.

14.ОТНОСНО: Писмо от Областна дирекция на МВР – Ловеч относно предоставяне на документи, свързани със сграда /Съдебна палата/, находяща се в гр. Тетевен, ул. „Христо Ботев“ № 3, с предоставени права на управление на Висш съдебен съвет.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

14.1. ВЪЗЛАГА на дирекция „Управление на собствеността на съдебната власт“ към АВСС във връзка с изготвяне на становище до Областна дирекция на МВР – Ловеч относно сграда /Съдебна палата/ с идентификатор 72343.500.1126.2 по КККР на гр. Тетевен, находяща се в гр. Тетевен,                          ул. „Христо Ботев“ № 3, да се изпратят писма до Областния управител на област Ловеч за предоставяне на документация, свързана със съставянето на АПДС № 3015/19.04.2018 г. и АПДС № 1616/24.03.2004 г., както и до кмета на община Тетевен за установяване идентичността на имота, описан в Нотариален акт за дарение на общинско място № 34/33, том I/33, дело № 39/33 г., рег. № 288/33 г. с плана за регулация и кадастралната карта на общината, които да бъдат предоставени за подпис на представляващия ВСС.
14.2. ВЪЗЛАГА на дирекция „Управление на собствеността на съдебната власт“ към АВСС да докладва преписката отново след получаване на отговор по т. 14.1.

15.ОТНОСНО: Писмо от кмета на община Велинград във връзка с Решение на Общински съвет – Велинград за учредяване безвъзмездно право на управление на вещ - общинска собственост /съоръжение „VRV система за отопление/охлаждане“/ на Висш съдебен съвет, за нуждите на Териториално отделение – Велинград към Районна прокуратура – Пазарджик при Окръжна прокуратура – Пазарджик.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

15.1. ВЪЗЛАГА на дирекция „Управление на собствеността на съдебната власт“ към АВСС да изпрати писмо до Администрацията на Главен прокурор относно изразяване на становище по Решение на Общински съвет – Велинград № 345/28.11.2024 г., за учредяване безвъзмездно право на управление на вещ – общинска собственост - „VRV система за отопление/охлаждане“ на ВСС, изградена в етаж от административна сграда – публична общинска собственост, находяща се гр. Велинград, ул. „Хан Аспарух“ № 16, предоставена с договор № 419/05.04.2017 г. с наш № ВСС – 2452/16.02.2017 г., за нуждите на ТО – Велинград към РП – Пазарджик при ОП – Пазарджик.
15.2. ВЪЗЛАГА на дирекция „Управление на собствеността на съдебната власт“ към АВСС да докладва преписката отново след получаване на отговор по т. 15.1.

-	Разни:

16.ОТНОСНО: Благодарствено писмо от административния ръководител на Окръжна прокуратура – Русе.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

16.1. ПРИЕМА за сведение благодарственото писмо от административния ръководител на Окръжна прокуратура – Русе.
16.2. ДА СЕ ПУБЛИКУВА благодарственото писмо от административния ръководител на Окръжна прокуратура – Русе на интернет страницата на ВСС, раздел „Постоянни комисии“, подраздел „КУС“.

17.ОТНОСНО: Проект на решение за упълномощаване на представляващия Висшия съдебен съвет да отправи искане до председателя на Общински съвет – Варна за предоставяне ползването на части от имот общинска собственост, находящ се в гр. Варна на ВСС, за нуждите на Апелативен съд – Варна и Административен съд – Варна.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

17.1.	ОТТЕГЛЯ т. 17 от настоящия дневен ред.

ПРЕДСЕДАТЕЛ НА КОМИСИЯ
„УПРАВЛЕНИЕ НА СОБСТВЕНОСТТА” 
КЪМ ПВСС: /п/ СТЕФАН ГРОЗДЕВ